CELEX: 62007CA0423
Language: el
Date: 2010-04-22 00:00:00
Title: Υπόθεση C-423/07: Απόφαση του Δικαστηρίου (τέταρτο τμήμα) της 22ας Απριλίου 2010 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Οδηγία 93/37/ΕΟΚ — Άρθρα 3 και 11 — Συμβάσεις παραχωρήσεως δημοσίων έργων — Υποχρεώσεις αφορώσες τη δημοσιότητα — Έκταση των υποχρεώσεων — Προκήρυξη διαγωνισμού — Περιγραφή του αντικειμένου της συμβάσεως παραχωρήσεως και του τόπου εκτελέσεως των έργων — Πρόσθετα έργα μη προβλεπόμενα ρητώς στην προκήρυξη του διαγωνισμού και στη συγγραφή υποχρεώσεων — Αρχή της ίσης μεταχειρίσεως)

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/3
            
         
      Απόφαση του Δικαστηρίου (τέταρτο τμήμα) της 22ας Απριλίου 2010 — Ευρωπαϊκή Επιτροπή κατά Βασιλείου της Ισπανίας
      (Υπόθεση C-423/07) (1)
      
      (Παράβαση κράτους μέλους - Οδηγία 93/37/ΕΟΚ - Άρθρα 3 και 11 - Συμβάσεις παραχωρήσεως δημοσίων έργων - Υποχρεώσεις αφορώσες τη δημοσιότητα - Έκταση των υποχρεώσεων - Προκήρυξη διαγωνισμού - Περιγραφή του αντικειμένου της συμβάσεως παραχωρήσεως και του τόπου εκτελέσεως των έργων - Πρόσθετα έργα μη προβλεπόμενα ρητώς στην προκήρυξη του διαγωνισμού και στη συγγραφή υποχρεώσεων - Αρχή της ίσης μεταχειρίσεως)
      (2010/C 161/04)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: D. Kukovec, M. Κωνσταντινίδης, S. Pardo Quintillán και M. Canal Fontcuberta, abogada)
      
         Καθού: Βασίλειο της Ισπανίας (εκπρόσωπος: F. Díez Moreno)
      
         Αντικείμενο
      
      Παράβαση κράτους μέλους — Παράβαση των άρθρων 3 και 11, παράγραφοι 3, 6, 7 και 12, της οδηγίας 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων (ΕΕ L 199, σ. 54) — Παραβίαση των αρχών της ίσης μεταχειρίσεως και της απαγορεύσεως των διακρίσεων — Έργα που δεν αποτέλεσαν αντικείμενο συμβάσεως παραχωρήσεως — Ανάθεση μεταγενέστερη του χρονικού σημείου της αναθέσεως των έργων που αποτέλεσαν αντικείμενο της συμβάσεως παραχωρήσεως
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Βασίλειο της Ισπανίας, λόγω της από 5 Νοεμβρίου 1999 αναθέσεως στην Ibérica de Autopistas SA:
                  
                              —
                           
                           
                              της κατασκευής τρίτης λωρίδας κυκλοφορίας ανά κατεύθυνση στο μέρος του περιλαμβάνοντος διόδια τμήματος του αυτοκινητοδρόμου A 6 που βρίσκεται μεταξύ της πόλεως Villalba και του κόμβου Valle de los Caídos,
                           
                        
                              —
                           
                           
                              της κατασκευής τρίτης λωρίδας κυκλοφορίας εναλλασσόμενης κατευθύνσεως στο μέρος του περιλαμβάνοντος διόδια τμήματος του αυτοκινητοδρόμου A 6 που βρίσκεται μεταξύ του κόμβου Valle de los Caídos και της πόλεως San Rafael, συμπεριλαμβανομένης της κατασκευής νέας σήραγγας, και
                           
                        
                              —
                           
                           
                              της κατασκευής τέταρτης λωρίδας κυκλοφορίας ανά κατεύθυνση στο τμήμα δωρεάν διελεύσεως του αυτοκινητοδρόμου A 6 που βρίσκεται μεταξύ των πόλεων της Μαδρίτης και της Villalba,
                           
                        χωρίς να έχει γίνει μνεία των έργων αυτών στο αντικείμενο της συμβάσεως παραχωρήσεως δημοσίων έργων, όπως αυτό προσδιορίζεται στην προκήρυξη που δημοσιεύθηκε στην Επίσημη Εφημερίδα των Ευρωπαϊκών Κοινοτήτων και στη συγγραφή υποχρεώσεων, παρέβη τις υποχρεώσεις που υπέχει από τα άρθρα 3, παράγραφος 1, καθώς και 11, παράγραφοι 3 και 6, της οδηγίας 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων, σε συνδυασμό με το παράρτημα V αυτής.
               
            
                  2)
               
               
                  Απορρίπτει κατά τα λοιπά την προσφυγή.
               
            
                  3)
               
               
                  Καταδικάζει το Βασίλειο της Ισπανίας στα δικαστικά έξοδα.
               
            
         (1)  ΕΕ C 297 της 8.12.2007.